Lietuvos Respublikos Vyriausybė

nutarimas

DĖL TRANSEUROPINIO IX B TRANSPORTO KORIDORIAUS GELEŽINKELIŲ LINIJOS VILNIUS–KAIŠIADORYS–ŠIAULIAI–KLAIPĖDA IR KLAIPĖDOS GELEŽINKELIO MAZGO DALIES (RUOŽE NUO KLAIPĖDOS IKI „DRAUGYSTĖS“ GELEŽINKELIO STOTIES) SUSISIEKIMO KOMUNIKACIJŲ INŽINERINĖS INFRASTRUKTŪROS VYSTYMO PLANO PATVIRTINIMO

2022 m. vasario 2 d. Nr. 95

Vilnius

Vadovaudamasi Lietuvos Respublikos teritorijų planavimo įstatymo 7 straipsnio 2 dalies 3 punktu, atsižvelgdama į Lietuvos Respublikos Seimo 2013 m. birželio 18 d. nutarimą Nr. XII-381 „Dėl Rytų–Vakarų transporto koridoriaus Lietuvos dalies projekto (Klaipėdos valstybinio jūrų uosto, kelių, geležinkelių infrastruktūros komplekso) pripažinimo ypatingos valstybinės svarbos projektu“ ir siekdama įgyvendinti Nacionalinės susisiekimo plėtros 2014–2022 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1253 „Dėl Nacionalinės susisiekimo plėtros 2014–2022 metų programos patvirtinimo“, 7.1.2 papunktį, Lietuvos Respublikos Vyriausybė n u t a r i a:

Patvirtinti Transeuropinio IX B transporto koridoriaus geležinkelių linijos Vilnius–Kaišiadorys–Šiauliai–Klaipėda ir Klaipėdos geležinkelio mazgo dalies (ruože nuo Klaipėdos iki „Draugystės“ geležinkelio stoties) susisiekimo komunikacijų inžinerinės infrastruktūros vystymo planą (pridedama).

Ministrė Pirmininkė	Ingrida Šimonytė

Susisiekimo ministras	Marius Skuodis